Document ID: /roh_data/filtered/fineweb-2-filterrobots_roh.jsonl.gz/42689

Er la sisavla ed ultima medaglia d'aur a Seefeld è ida a la Norvegia: Hans Christer Holund ha gudagnà la cursa sur 50 km en il stil liber cun ina lunga cursa da solo avant il Russ Alexander Bolschunow. Bronz ha gudagnà cun in ulteriur Norvegiais, Sjur Røthe.
Ferma prestaziun, ma nagina medaglia per Cologna
Dario Cologna ha mussà ina fitg ferma prestaziun en ina cursa fitg svelta ed ha terminà la cursa sco setavel. Per Cologna van ils campiunadis mundials uschia a fin senza ina medaglia – sco gia avant dus onns a Falun. Toni Livers è vegnì 24avel e Roman Furger 53avel.
RR novitads 14:00